Sedlo pod Ostrvou

Sedlo pod Ostrvou (, ) je sedlo vo Vysokých Tatrách medzi Ostrvou a Tupou. Cez sedlo vedie Tatranská magistrála spájajúca Chatu pri Popradskom plese so Sliezskym domom.

Nad sedlom je vrch Ostrva. V severozápadnej stene Ostrvy je špicatý skalný útvar nazvaný Ihla v Ostrve. Vyhľadávajú ju horolezci.

Názov 
Sedlo je pomenované podľa polohy pod Ostrvou. Názov je známy aj v nesprávnom tvare Osterva (podľa poľského Osterwa) má ľudový pôvod. Pravdepodobne vrch autorovi názvu, pripomínal ostrvu - žŕdku na sušenie trávy.

Turistické trasy 
 červeno značená Tatranská magistrála, smerujúca od Popradského plesa cez Sedlo pod Ostrvou a Štôlsku dolinu ku Batizovskému plesu.
 Čas prechodu z Popradského plesa do Sedla pod Ostrvou: 1:35 h, ↓ 50 min.
 Čas prechodu zo Sedla pod Ostrvou ku Batizovskému plesu: 1:40 h v oboch smeroch

Referencie

Iné projekty

Externé odkazy
 Poloha na turistickej mape

Sedlá Vysokých Tatier